GPSC อวดกำไร Q2/61 โต 30% มาที่ 1.05 พันลบ. รับรายได้ค่าพลังงานไฟฟ้าพุ่ง
GPSC อวดกำไร Q2/61 โต 30% มาที่ 1.05 พันลบ. จากปีก่อนกำไร 814.75 ลบ. รับรายได้ค่าพลังงานไฟฟ้าพุ่ง ขณะที่งวด 6 เดือนกำไรโต 26.15% มาที่ 1.97 พันลบ. จากปีก่อนกำไร 1.56 พันลบ.
6 ส.ค. 2561

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC รายงานผลการดำเนินงานประจำไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวปรับตัวเพิ่มขึ้น เนื่องจากรายได้ค่าพลังงานไฟฟ้า (Energy Payment : EP) ของโรงไฟฟ้าศรีราชาปรับตัวสูงขึ้นตามการเรียกรับไฟฟ้าจากการไฟฟ้าฝ่ายผลิตแห่งประเทศไทย (กฟผ.) รวมทั้งโรงผลิตสาธารณูปโภคการระยองมีปริมาณการขายไฟฟ้าที่ปรับตัวสูงขึ้น เนื่องจากไตรมาส 1/61 มีลูกค้ารายหลักหยุดซ่อมบำรุง และเมื่อเปรียบเทียบกับไตรมาส 2/60 พบว่ารายได้จากการดำเนินงานปรับตัวเพิ่มขึ้นจำนวน 1,104 ล้านบาท หรือ 20% เนื่องจากโรงไฟฟ้า IRPC-CP มียอดขายเพิ่มสูงขึ้นจากการเปิดดำเนินการเชิงพาณิชย์เต็มทั้ง 2 ระยะ ตั้งแต่เดือนพฤศจิกายน 2560